stanford-oval/wikipedia huggingface dataset:
ลิลี เจมส์

| ลิลี เจมส์ |
| --- | --- |
ลิลี เจมส์ รอบปฐมทัศน์ภาพยนตร์ จี้ เบบี้ ปล้น ค.ศ. 2017
เกิด: ลิลี โคลอี นิเนตต์ ทอมสัน  (1989-04-05) 5 เมษายน ค.ศ. 1989 (35 ปี) เอสเชอร์ เซอร์รีย์ ประเทศอังกฤษ
ศิษย์เก่า: Guildhall School of Music and Drama
อาชีพ: นักแสดง
ปีปฏิบัติงาน: 2010–ปัจจุบัน
ลิลี โคลอี นิเนตต์ ทอมสัน (อังกฤษ: Lily Chloe Ninette Thomson: เกิด 5 เมษายน ค.ศ. 1989) หรือรู้จักในชื่อการแสดงว่า ลิลี เจมส์ (อังกฤษ: (Lily James) เป็นนักแสดงชาวอังกฤษ เริ่มมีงานการแสดงจากซีรีส์ทางโทรทัศน์ในอังกฤษเรื่อง จัสต์ วิลเลียม (2010) จากนั้นรับบทสมทบในซีรีส์แนวชีวิตย้อนยุคเรื่อง ดาวน์ตัน แอบบีย์ (2012–15) เธอมีผลงานแรกจากการรับบทนำในภาพยนตร์เรื่อง ซินเดอเรลล่า (2015)
เจมส์รับบทเป็น นาตาชา รอสโตวา ในซีรีส์แนวย้อนยุคเรื่อง War & Peace (2016) และแสดงในภาพยนตร์อีกหลายเรื่อง อย่าง จี้ เบบี้ ปล้น (2017), ภาพยนตร์ชีวิตแนวสงครามเรื่อง Darkest Hour (2017), ภาพยนตร์ชีวิตแนวประวัติศาสตร์เรื่องThe Guernsey Literary and Potato Peel Pie Society (2018), และภาพยนตร์เพลง Mamma Mia! Here We Go Again (2018) และ Yesterday (2019)
ลิปดาและพิลิปดา

บทความนี้เกี่ยวกับหน่วยของมุม (arcmin และ arcsec) สำหรับฟังก์ชันผกผัน ดูที่ ฟังก์ชันตรีโกณมิติผกผัน
| ลิปดา |
| --- | --- |
การจำลองให้เห็นภาพของหน่วยลิปดา (สเกลไม่เป็นสัดส่วนกับความจริง) โดยใช้ลูกฟุตบอลขนาดมาตรฐาน (เส้นผ่านศูนย์กลาง 22 เซนติเมตร) ที่ครอบด้วยมุมขนาด 1 ลิปดา ในระยะทางประมาณ 756 เมตร
ข้อมูลทั่วไป
ระบบการวัด: หน่วยซึ่งไม่ใช่หน่วยเอสไอแต่มีการกล่าวถึงในหน่วยเอสไอ
เป็นหน่วยของ: มุม
สัญลักษณ์: ′ หรือ arcmin 
การแปลงหน่วย      
1 ′ ใน ...: ... มีค่าเท่ากับ ...
 
   องศา:    1/60° = 0.016°
   พิลิปดา:    60′′
   เรเดียน:    π/10800 ≈ 0.000290888 rad
   มิลลิเรเดียน:    ≈ 0.2908 mil
   แกร็ด:    600/9g = 66.6g
   รอบ:    1/21600
บทความหลัก: ลิปดา
ลิปดา (อังกฤษ: minute of arc, arcminute หรือ arcmin) เป็นหน่วยหนึ่งในการวัดมุม มีค่าเท่ากับ 1/60 ขององศา เนื่องจากหนึ่งองศาเท่ากับ 1/360 ของวงกลม ดังนั้น 1 ลิปดาจึงเท่ากับ 1/21 600 ของวงกลม หน่วยวัดขนาดเล็กเช่นนี้มักใช้ในการวัดค่าที่ละเอียดมาก ๆ เช่นในวิชาดาราศาสตร์หรือการกำหนดพิกัดการยิงอาวุธ
บทความหลัก: พิลิปดา
พิลิปดา (อังกฤษ: second of arc, arcsecond หรือ arcesc) (บ้างก็เขียนว่า วิลิปดา) เป็นหน่วยที่มีขนาดเป็น 1/60 ของหนึ่งลิปดาอีกต่อหนึ่ง หรือเท่ากับ 1/3600 องศา หรือเท่ากับ 1/1 296 000 ของวงกลม
คำว่า "ลิปดา" และ "พิลิปดา" มีรากศัพท์มาจากภาษาสันสกฤตคำว่า "ลิปฺตา" (लिप्ता) และ "วิลิปฺตา" (विलिप्ता) ตามลำดับ ฉะนั้นการเขียนว่า ฟิลิปดา จึงไม่ถูกต้อง อาจเป็นเพราะการเข้าใจผิดว่าเป็นภาษาอังกฤษ
ตารางแสดงสัดส่วนและความสัมพันธ์ระหว่าง องศา ลิปดา พิลิปดา และมิลลิพิลิปดา แสดงได้ดังนี้
| หน่วย | ค่า | สัญลักษณ์ | ตัวย่อในภาษาอังกฤษ | ค่าประมาณในหน่วยเรเดียน |
| --- | --- | --- | --- | --- |
| องศา | 1/360 ของวงกลม | ° | deg | 17.4532925 mrad |
| ลิปดา (arcminute) | 1/60 องศา | ′ | arcmin, amin,  {\hat {'}}, MOA | 290.8882087 µrad |
| พิลิปดา (arcsecond) | 1/60 ของลิปดา | ″ | arcsec | 4.8481368 µrad |
| มิลลิพิลิปดา (milliarcsecond) | 1/1000 ของพิลิปดา |   | mas | 4.8481368 nrad |
ลิตเทิลมิกซ์

| ลิตเทิลมิกซ์ |
| --- | --- |

ข้อมูลพื้นฐาน
ที่เกิด: อังกฤษ
แนวเพลง:  ป็อป  อาร์แอนด์บี  แดนซ์ป็อป 
ช่วงปี: 2011–2022
ค่ายเพลง:  ไซโค  โคลัมเบียเรเคิดส์  อาร์ซีเอเรเคิดส์ 

สมาชิก:  เพอร์รี เอ็ดเวิดส์  ลีห์-แอนน์ พินน็อก  เจด เธิร์ดวอลล์ 
อดีตสมาชิก:  เจซี เนลสัน 

เว็บไซต์: www.little-mix.com
ลิตเทิลมิกซ์ (อังกฤษ: Little Mix) เป็นวงเกิร์ลกรุปจากอังกฤษที่ก่อตั้งขึ้นในปี ค.ศ. 2011 ประกอบไปด้วย เจด เธิร์ดวอลล์ (Jade Thirlwall), เพอร์รี เอ็ดเวิดส์ (Perrie Edwards), ลีห์-แอนน์ พินน็อก (Leigh-Anne Pinnock) และอดีตสมาชิก เจซี เนลสัน (Jesy Nelson) ผู้ชนะเลิศในรายการเรียลลิตีโชว์ ดิเอกซ์แฟกเตอร์ และสร้างประวัติศาสตร์เป็นผู้เข้าแข่งขันหญิงกลุ่มแรกที่คว้าแชมป์ ลิตเทิลมิกซ์เซ็นสัญญาให้กับค่ายเพลงของไซมอน โคเวลล์ ชื่อ ไซโคเรเคิดส์
ลิตเทิลมิกซ์ออกอัลบั้มแรกชื่อ ดีเอ็นเอ วางจำหน่ายในเดือนพฤศจิกายน ค.ศ. 2012 กลายเป็นอัลบั้มแรกของกลุ่มศิลปินหญิงที่สามารถขึ้นถึงอันดับที่ห้าบนชาร์ตบิลบอร์ดในสหรัฐนับตั้งแต่พุสซีแคตดอลส์ เช่นเดียวกับรายได้เปิดตัวสูงสุดในสหรัฐ วงทำลายสถิติของสไปซ์เกิลส์ในอัลบั้มเปิดตัว สไปซ์ ในปี ค.ศ. 1996 สิ้นเดือนธันวาคม ค.ศ. 2014 ลิตเทิลมิกซ์มียอดขายกว่า 5 ล้านซิงเกิล และมียอดขาย 2.5 ล้านชุดทั่วโลก
ผลงานเพลง > สตูดิโออัลบั้ม

DNA (2012)
Salute (2013)
Get Weird (2015)
Glory Days (2016)
LM5 (2018)
Confetti (2020)
ทัวร์

ของตนเอง
DNA Tour (2013)
The Salute Tour (2014)
The Get Weird Tour (2016)
The Glory Days Tour (2017)
Summer Hits Tour 2018 (2018)
LM5: The Tour (2019)
Summer 2020 Tour (2020; cancelled)
The Confetti Tour (2022)
ร่วมกับศิลปินอื่น
The X Factor Live Tour (2012)
Demi Lovato – The Neon Lights Tour (2014)
Ariana Grande – Dangerous Woman Tour (2017)
รับเชิญ
Taylor Swift – The 1989 World Tour (2015)
ลิตเติลเรดคอร์เวตต์

Error ซิงเกิลโดยพรินซ์
ลิตเติลเรดคอร์เวตต์ (อังกฤษ: Little Red Corvette) เป็นเพลงของพรินซ์ ในปี ค.ศ. 1983 จากอัลบั้ม 1999 ซึ่งเป็นที่ฮิตที่สุดในยุคนั้น และเป็นซิงเกิลแรกที่ติดอันดับท็อป 10 ชาร์ตของสหรัฐ,ติดอันดับที่ 6 ของบิลบอร์ดฮอต 100 นอกจากนี้ยังเป็นซิงเกิลแรกของเขาที่ทำผลงานได้ยอดเยี่ยมในชาร์ตเพลงป๊อปกว่าเพลง R&B
ชาร์ต > ชาร์ตสัปดาห์

| ชาร์ต (1983) | อันดับสูงสุด |
| --- | --- |
Australian Singles Chart: 8
Canadian Singles Chart: 5
New Zealand Singles Chart: 12
UK Singles Chart: 2
US Billboard Hot 100: 6
US Billboard Hot R&B Singles: 15
US Billboard Mainstream Rock Tracks: 17
| ชาร์ต (2016) | อันดับสูงสุด |
| --- | --- |
US Billboard Hot R&B/Hip-Hop Songs: 13
US Billboard Hot Rock Songs: 4
ชาร์ต > ชาร์ตสิ้นปี

| ชาร์ต (1983) | อันดับสูงสุด |
| --- | --- |
US Billboard Hot 100: 25
ลิซาร์ด (ตัวละคร)

| ลิซาร์ด |
| --- | --- |
เดอะลิซาร์ดจากปก The Amazing Spider-Man Vol. 1 #690 ลายเส้นโดย Alan Davis
ข้อมูลการจัดพิมพ์
ผู้จัดพิมพ์: มาร์เวลคอมิกส์
ปรากฏตัวครั้งแรก: ดิ อแมซซิ่ง สไปเดอร์แมน (vol. 1) #6 (พ.ย.1963)
สร้างสรรค์โดย: สแตน ลี สตีฟ ดิตโก้
ข้อมูลในเรื่อง
ชื่อจริง: เคอร์ติส "เคิร์ท" คอนเนอร์ส
สปีชี่ส์: มนุษย์กลายพันธ์
สังกัดทีม: ซินนิสเตอร์ซิกซ์ ซินนิสเตอร์ทเวลฟ์
ความสามารถ: มีพลังเหนือมนุษย์ทั้งความแข็งแรง   และความเร็ว สามารถติดต่อกับสัตว์เลื่อยคลาน   ชนิดต่างๆได้
เดอะลิซาร์ด (อังกฤษ: The Lizard) หรือชื่อจริง ด็อกเตอร์ เคอร์ติส "เคิร์ท" คอนเนอรส์ (อังกฤษ: Dr. Curtis "Curt" Connors) เป็นตัวละครตัวร้ายที่มีพลังพิเศษในหนังสือการ์ตูนชุดของสำนักพิมพ์มาร์เวลคอมิกส์ มีบทบาทหลักเป็นศัตรูของสไปเดอร์แมน ปรากฏตัวครั้งแรกใน The Amazing Spider-Man #6 (พฤศจิกายน 1963) สร้างสรรค์โดยสแตน ลี และ Steve Ditko
ประวัติ

ด็อกเตอร์ คอร์นเนอร์สได้ถูกระเบิดจนแขนขวาขาดไป เขาจึงได้หาทางสร้างแขนขึ้นมาใหม่โดยใช้ดีเอ็นเอของกิ้งก่าฉีดเข้าไปในร่างกาย แขนของเขาได้งอกกลับมาแต่การทดลอง ผิดพลาดทำให้เขากลายร่างเป็นอสุรกายทำลายบ้านเมือง แต่ต่อมาเขาก็ได้รับความช่วยเหลือจากสไปเดอร์-แมนทำให้คืนร่างเป็นเหมือนเดิมได้ และสไปเดอร์-แมนก็เคยขอความช่วยเหลือจากเขาให้ช่วยสร้างยาที่ทำให้แขนที่งอกออกมา4แขนเป็น6แขนหดกลับไปเหมือนเดิม
บทบาทในภาพยนตร์

ลิซาร์ดมีบทบาทในภาพยนร์เรื่องดิ อะเมซิ่ง สไปเดอร์แมนรับบทโดยรีส อีวันส์ โดยดร.คอนเนอร์สเป็นนักวิทยาศาสตร์ของออสคอร์ปที่ด้วยเซรั่มของกิ้งก่า ซึ่งปีเตอร์ ปาร์คเกอร์ได้ให้สมการในการใช้เซรั่มของริชาร์ดปาร์คเกอร์ไป แต่สมการผิดพลาดทำให้ดร.คอร์นเนอร์สกลายเป็นอสุรกายบุกเมือง ปีเตอร์ได้ทำให้เขากลับร่างมาเป็นเหมือนเดิม และถูกจับเข้าคุกพิเศษในเวลาต่อมา...
ลิทเทิล ร็อก โปรเจกต์

| ลิทเทิล ร็อก โปรเจกต์ |
| --- | --- |

สตูดิโออัลบั้ม และอัลบั้มรวมเพลงโดยกะลา, เอบีนอร์มัล, อุลตร้า ช้วดส์, พาราด็อกซ์, ซีล, ไอ-แซ็ค และ แคลช
วางตลาด: 4 พฤศจิกายน พ.ศ. 2546
แนวเพลง: ร็อก
ความยาว: 101:31
ค่ายเพลง: มอร์ มิวสิค, แมดแคทซ์, จีนี่ เรคคอร์ด และอัพจี ในเครือจีเอ็มเอ็ม แกรมมี่
:  

ภาพปกอื่นๆ ของอัลบั้ม

ภาพปกของอัลบั้มนี้ใน Vol.2
 
 
ลิทเทิล ร็อก โปรเจกต์ (อังกฤษ: Little Rock Project) เป็นอัลบั้มชุดพิเศษซึ่งเกิดจากการร่วมมือกันของ 4 ค่ายเพลงร็อก คือ มอร์ มิวสิค, แมดแคทซ์, จีนี่ เรคคอร์ด และอัพจี ในเครือจีเอ็มเอ็ม แกรมมี่ เป็นการรวมกันเฉพาะกิจของวงดนตรีร็อกรุ่นใหม่ที่ได้รับความนิยมในขณะนั้นจำนวน 7 วง คือ กะลา, เอบีนอร์มัล, อุลตร้า ช้วดส์, พาราด็อกซ์, ซีล, ไอ-แซ็ค และ แคลช โดยได้นำ 25 บทเพลงที่ได้รับความนิยมของวงไมโคร มาเรียบเรียงและขับร้องใหม่ในรูปแบบเฉพาะของแต่ละวง
อัลบั้มนี้วางจำหน่ายเมื่อวันที่ 4 พฤศจิกายน พ.ศ. 2546 และจำหน่ายออกเป็น 2 ชุด คือ Vol.1 จำนวน 12 เพลง และ Vol.2 จำนวน 13 เพลง และจากความสำเร็จของอัลบั้มนี้ส่งผลให้มีการจัดคอนเสิร์ตใหญ่ฉลองความสำเร็จในชื่อ ลิทเทิล ร็อก โปรเจกต์ ร็อก ไซส์ เอส คอนเสิร์ต อิน ฟรีดอม ฟันเดย์ ขึ้นเมื่อวันที่ 22 พฤศจิกายน พ.ศ. 2546 ที่ อิมแพ็ค อารีน่า เมืองทองธานี
รายชื่อเพลง

| ลำดับ | ชื่อเพลง | ศิลปินที่ขับร้อง | ยาว |
| --- | --- | --- | --- |
| 1. | "เอาไปเลย" (จากอัลบั้ม "หมื่นฟาเรนไฮต์") | กะลา และ แคลช | 4:31 |
| 2. | "ฝากรอยเท้า" (จากอัลบั้ม "อำพลเมืองดี") | กะลา | 4:02 |
| 3. | "ไว้ใจ" (จากอัลบั้ม "ม้าเหล็ก") | แคลช | 5:01 |
| 4. | "ส้มหล่น" (จากอัลบั้ม "เต็มถัง") | เอบีนอร์มัล | 3:38 |
| 5. | "รักซะให้เข็ด" (จากอัลบั้ม "เอี่ยมอ่องอรทัย") | ไอ-แซ็ค | 3:42 |
| 6. | "ยังไม่ตาย" (จากอัลบั้ม "อำพลเมืองดี") | ซีล | 3:50 |
| 7. | "แผลในใจ" (จากอัลบั้ม "วัตถุไวไฟ") | แคลช | 5:04 |
| 8. | "เติมน้ำมัน" (จากอัลบั้ม "เต็มถัง") | กะลา | 4:07 |
| 9. | "รุนแรงเหลือเกิน" (จากอัลบั้ม "เต็มถัง") | เอบีนอร์มัล | 4:22 |
| 10. | "จำฝังใจ" (จากอัลบั้ม "ร็อก เล็ก เล็ก") | ไอ-แซ็ค | 4:11 |
| 11. | "ตายเปล่า" (จากอัลบั้ม "สุริยคราส") | อุลตร้า ช้วดส์ | 3:53 |
| 12. | "มันก็ยังงงๆ" (จากอัลบั้ม "เต็มถัง") | พาราด็อกซ์ | 3:00 |
| ความยาวทั้งหมด: | ความยาวทั้งหมด: | ความยาวทั้งหมด: | 49.21 |
| ลำดับ | ชื่อเพลง | ศิลปินที่ขับร้อง | ยาว |
| --- | --- | --- | --- |
| 1. | "เสียมั๊ย" (จากอัลบั้ม "วัตถุไวไฟ") | กะลา | 3:35 |
| 2. | "อย่าดีกว่า" (จากอัลบั้ม "ร็อก เล็ก เล็ก") | เอบีนอร์มัล | 4:12 |
| 3. | "ตอก" (จากอัลบั้ม "อำพลเมืองดี") | แคลช | 4:12 |
| 4. | "บอกมาคำเดียว" (จากอัลบั้ม "หมื่นฟาเรนไฮต์") | ไอ-แซ็ค | 4:30 |
| 5. | "ม้าเหล็ก" (จากอัลบั้ม "ม้าเหล็ก") | อุลตร้า ช้วดส์ | 3:31 |
| 6. | "ใจโทรมๆ" (จากอัลบั้ม "หมื่นฟาเรนไฮต์") | ซีล | 4:19 |
| 7. | "รักคุณเข้าแล้ว" (จากอัลบั้ม "หมื่นฟาเรนไฮต์") | พาราด็อกซ์ | 3:29 |
| 8. | "คนไม่มีสิทธิ์" (จากอัลบั้ม "เต็มถัง") | ไอ-แซ็ค | 4:24 |
| 9. | "รักปอนปอน" (จากอัลบั้ม "ร็อก เล็ก เล็ก") | เอบีนอร์มัล | 4:21 |
| 10. | "ดับเครื่องชน" (จากอัลบั้ม "เต็มถัง") | อุลตร้า ช้วดส์ | 2:59 |
| 11. | "หยุดมันเอาไว้" (จากอัลบั้ม "วัตถุไวไฟ") | แคลช | 4:12 |
| 12. | "เรามันก็คน" (จากอัลบั้ม "เต็มถัง") | กะลา | 3:46 |
| 13. | "ลองบ้างไหม" (จากอัลบั้ม "หมื่นฟาเรนไฮต์") | รวมศิลปิน | 5:40 |
| ความยาวทั้งหมด: | ความยาวทั้งหมด: | ความยาวทั้งหมด: | 52:10 |
ดูเพิ่ม

ไมโคร (วงดนตรี)
ลิโกรอิน

| ชื่อ |
| --- | --- |
IUPAC name Ligroin
เลขทะเบียน
เลขทะเบียน CAS: 8032-32-4 Y
UNII: 5OQ4BMR99T Y
คุณสมบัติ
จุดเดือด: 90–140 °C (194–284 °F)
หากมิได้ระบุเป็นอื่น ข้อมูลข้างต้นนี้คือข้อมูลสาร ณ ภาวะมาตรฐานที่ 25 °C, 100 kPa  อ้างอิงกล่องข้อมูล
Chemical compound
ลิโกรอิน (อังกฤษ: ligroin) เป็นส่วนปิโตรเลียมที่ประกอบด้วยไฮโดรคาร์บอน C7 และ C8 เป็นส่วนใหญ่ มีจุดเดือดระหว่าง 90–140 °ซ บางครั้งลิโกรอินเรียกว่าแนฟทาหนัก (heavy naphtha) ใช้เป็นตัวทำละลายในห้องปฏิบัติการ บางครั้งผลิตภัณฑ์ที่ใช้ชื่อลิโกรอินมีจุดเดือด 60‒80 °ซ และเรียกว่าแนฟทาเบา (light naphtha) ลิโกรอินมีเลขทะเบียน CAS 8032-32-4 ร่วมกับผลิตภัณฑ์อื่นโดยเฉพาะที่มีจุดเดือดต่ำ เช่น ปิโตรเลียมสปิริต ปิโตรเลียมอีเทอร์ และปิโตรเลียมเบนซิน
ชื่อ ligroin (ligroine หรือ ligroïne) ปรากฏครั้งแรกในค.ศ. 1866 ลิโกรอินเป็นเชื้อเพลิงที่แบร์ทา เบ็นทซ์ใช้เติมเบ็นทซ์พาเท็นท์-โมทอร์วาเกิน รถยนต์คันแรกที่ประดิษฐ์โดยคาร์ล เบ็นทซ์ สามีของเธอ ขณะเดินทางไกลระหว่างเมืองมันไฮม์กับฟอทซ์ไฮม์ในค.ศ. 1888 ร้านขายยาในเมืองวีสล็อคที่เบ็นทซ์ซื้อลิโกรอินถือเป็นสถานีบริการน้ำมันเชื้อเพลิงแห่งแรก เครื่องยนต์ดีเซลเครื่องแรกทำงานโดยใช้ลิโกรอินเป็นเชื้อเพลิงได้
ลำดับขั้นความต้องการของมาสโลว์

การตีความลำดับขั้นความต้องการของมาสโลว์ แสดงในรูปของพีระมิดโดยมีความต้องการพื้นฐานกว่าอยู่ข้างล่าง
ลำดับขั้นความต้องการของมาสโลว์ (อังกฤษ: Maslow's hierarchy of needs) เป็นทฤษฎีทางจิตวิทยา ที่เสนอโดย อับราฮัม มาสโลว์ ในรายงานเรื่อง "A Theory of Human Motivation" ปี พ.ศ. 2486 หลังจากนั้นมาสโลว์ยังไปขยายแนวคิดออกไป รวมถึงข้อสังเกตของเขาเกี่ยวกับความอยากรู้อยากเห็นแต่กำเนิดของมนุษย์ ทฤษฎีของเขาคล้ายกับจิตวิทยาพัฒนาการหลาย ๆ ทฤษฎี ซึ่งทั้งหมดเน้นที่การเติบโตของมนุษย์ในระยะต่าง ๆ
ลำดับขั้น

ลำดับขั้นความต้องการของมาสโลว์ มักถูกนำเสนอโดยรูปพิระมิด ที่ความต้องการที่มากที่สุด พื้นฐานที่สุดจะอยู่ข้างล่างและความต้องการความสมบูรณ์ของชีวิต (self-actualization) จะอยู่บนสุด
พิระมิดแบ่งออกเป็น 5 ชั้นคร่าว ๆ ของความต้องการต่าง ๆ คือ ความสมบูรณ์ของชีวิต (self-actualization), ความเคารพนับถือ (esteem), มิตรภาพและความรัก (friendship and love), ความมั่นคงปลอดภัย (security), และความต้องการทางกายภาพ (physiological) ถ้าความเคารพนับถือ, มิตรภาพและรัก หรือ ความมั่นคงปลอดภัย ขาดพร่องไป แม้ร่างกายจะไม่ได้แสดงอาการใด ๆ ออกมาแต่บุคคลนั้น ๆ จะรู้สึกกระวนกระวายและเกร็งเครียด ทฤษฎีของมาสโลว์ยังบอกด้วยว่า ชั้นความต้องการที่พื้นฐานมากกว่าหรืออยู่ข้างล่างของพิระมิด จะต้องได้รับการตอบสนองก่อนที่บุคคลจะเกิดความปรารถนาอย่างแรงกล้าต่อความต้องการในระดับที่สูงขึ้นได้
ลำดับขั้น > ความต้องการทางกายภาพ

ความต้องการทางกายภาพ เป็นความต้องการเพื่อจะอยู่รอดของมนุษย์
ถ้าความต้องการพื้นฐานที่สุดนี้ไม่ได้รับการตอบสนอง ร่างกายของมนุษย์ก็ไม่สามารถทำงานได้ หรือไม่สามารถทำงานได้ดี
อากาศ น้ำ อาหาร เป็นสิ่งที่ร่างกายต้องการเพื่อใช้ในกระบวนการสร้างและสลาย เพื่อให้มนุษย์สามารถมีชีวิตอยู่ได้ เสื้อผ้าเครื่องนุ่งห่มและ ที่พัก จะให้การปกป้องที่จำเป็นกับมนุษย์ จากสภาพอากาศและสิ่งแวดล้อม สัญชาตญาณและความต้องการทางเพศ ถูกพัฒนามาจากการแข่งขันเพื่อโอกาสในการผสมและสืบพันธุ์
ลำดับขั้น > ความต้องการความมั่นคงปลอดภัย

เมื่อความต้องการทางกายภาพได้รับการตอบสนองในระดับที่พอเพียง ความต้องการความมั่นคงปลอดภัยจะมีอิทธิพลกับพฤติกรรม
ถ้าไม่มีความปลอดภัยทางกายภาพ (จากสาเหตุ เช่น อาชญากรรม สงคราม การก่อการร้าย ภัยพิบัติธรรมชาติ หรือ ความรุนแรงในครอบครัว) คนอาจมีอาการของความผิดปกติที่เกิดหลังความเครียดที่สะเทือนใจ (post-traumatic stress disorder) และอาจมีส่งผ่านความเครียดนี้ไปยังคนรุ่นหลังได้
ถ้าไม่มีความปลอดภัยมั่นคงทางเศรษฐกิจ (จากสาเหตุ เช่น วิกฤติเศรษฐกิจ หรือ การขาดโอกาสทางการงาน) ความต้องการความมั่นคงปลอดภัยนี้ อาจปรากฏออกมาในรูปของ การนิยมงานที่มีความมั่นคง กระบวนการร้องทุกข์เพื่อปกป้องบุคคลจากการกลั่นแกล้งของผู้บังคับบัญชา หรือ ปกป้องบัญชีเงินฝาก เรียกร้องนโยบายประกันภัย ประกันสุขภาพ ประกันชีวิตต่าง ๆ การเรียกร้องที่พักที่เหมาะสมสำหรับคนพิการ เป็นต้น
ความต้องการความมั่นคงปลอดภัย รวมถึง
ความมั่นคงปลอดภัยส่วนบุคคล
ความมั่นคงปลอดภัยทางการเงิน
สุขภาพและความเป็นอยู่
ระบบรับประกัน-ช่วยเหลือ ในกรณีของอุบัติเหตุ/ความเจ็บป่วย
ลำดับขั้น > ความรักและการเป็นเจ้าของ

เมื่อความต้องการทางกายภาพและความปลอดภัยได้รับการตอบสนองแล้ว ระดับขั้นที่สามของความต้องการมนุษย์คือ ความต้องการเป็นเจ้าของ ความต้องการนี้จะรุนแรงมากในวัยเด็กและบางครั้งอาจจะชนะความต้องการความปลอดภัยได้ในบางครั้ง ดังเห็นได้จากการที่เด็กติดพ่อแม่ที่เป็นอันตราย ซึ่งบางครั้งเรียกว่า "Stockholm syndrome"
การขาดความรักและความเป็นเจ้าของ (อาจมาจาก การขาดความผูกพันจากผู้เลี้ยงดูขณะเป็นทารก (hospitalism), การถูกทอดทิ้ง (neglect), การถูกสังคมรังเกียจหรือกีดกัน (shunning), การถูกขับออกจากกลุ่ม (ostracism) เป็นต้น) อาจมีผลทำให้บุคคลไม่สามารถพัฒนาหรือรักษาความสัมพันธ์ที่สำคัญ (เช่น มิตรภาพ ความรัก ครอบครัว) ไว้ได้
มนุษย์ต้องการที่จะรู้สึกเป็นเจ้าของและถูกยอมรับ ไม่ว่าจะเป็นในระดับกลุ่มสังคมใหญ่ เช่น สโมสร กลุ่มศาสนา องค์กรสายอาชีพ ทีมกีฬา แก๊ง หรือ ความสัมพันธ์ทางสังคมเล็ก ๆ (สมาชิกในครอบครัว คู่ชีวิต พี่เลี้ยง เพื่อนสนิท) มนุษย์ต้องการที่จะรักและถูกรักจากคนอื่น ถ้าขาดความต้องการเรื่องนี้ไป หลาย ๆ คนกลายเป็นคนขี้เหงา มีปัญหาการเข้าสังคม และ เป็นโรคซึมเศร้า ความต้องการเป็นเจ้าของนี้ บ่อยครั้งที่สามารถจะชนะความต้องการทางกายภาพและความมั่นคงปลอดภัยได้ ขึ้นกับแรงกดดันจากคนรอบข้าง (peer pressure) เช่น คนที่มีอาการ anorexic (เบื่ออาหาร) อาจละเลยความต้องการอาหาร และความปลอดภัย เพียงเพื่อได้ความต้องการควบคุมและเป็นเจ้าของ
ลำดับขั้น > ความเคารพนับถือ

มนุษย์ทุกคนต้องการที่จะได้รับการนับถือและเคารพให้เกียรติ 
ความเคารพนับถือแสดงถึงความต้องการของมนุษย์ที่จะได้รับการยอมรับและเห็นคุณค่าโดยคนอื่น คนต้องการที่จะทำอะไรจริงจังเพื่อจะได้รับการยอมรับนับถือ และต้องการจะมีกิจกรรมที่ทำให้รู้สึกว่าเขาได้มีส่วนทำประโยชน์ เพื่อจะรู้สึกว่าตัวเองมีคุณค่า ไม่ว่าจะเป็นอาชีพ หรือ งานอดิเรก
ความไม่สมดุลในความเคารพนับถือ อาจส่งผลให้มีความภาคภูมิใจในตนเองต่ำและรู้สึกต้อยต่ำ คนที่มีความภาคภูมิใจในตนเองต่ำต้องการการเคารพจากคนอื่น ๆ เขาอาจพยายามแสวงหาความมีชื่อเสียง (ซึ่งขึ้นกับผู้อื่น)
หมายเหตุ อย่างไรก็ตาม คนจำนวนมากที่มีความภาคภูมิใจในตนเองต่ำ ไม่สามารถที่จะแก้ไขความภาคภูมิใจตัวเองได้ง่าย ๆ โดยการมีชื่อเสียง ได้รับความเคารพ จากภายนอก แต่ต้องยอมรับตัวเองจากภายใน 
ความไม่สมดุลทางจิต เช่น โรคซึมเศร้า อาจทำให้ผู้ป่วยไม่สามารถมีความภาคภูมิใจในตนเอง (self-esteem) ได้
คนส่วนใหญ่มีความต้องการความเคารพและความภาคภูมิใจในตนเองที่มั่นคง มาสโลว์ได้กล่าวถึงต้องการความเคารพนับถือใน 2 ระดับ คือ ระดับล่าง กับ ระดับสูง
ระดับล่าง เป็นความต้องการความนับถือจากคนอื่น ความต้องการสถานะ การยอมรับ ชื่อเสียง ศักดิ์ศรี และ ความสนใจ
ระดับสูง เป็นความต้องการความเคารพตัวเอง ความต้องการความแข็งแกร่ง ความสามารถ ความเชี่ยวชาญ ความมั่นใจในตัวเอง ความเป็นตัวของตัวเอง และ อิสระ
ที่ความต้องการเหล่านี้จัดเป็นระดับสูง ก็เพราะว่า มันขึ้นกับความสามารถภายในมากกว่า ซึ่งได้มาโดยผ่านประสบการณ์
การขาดความต้องการเหล่านี้ อาจทำให้ความรู้สึกต่ำต้อย อ่อนแอ และช่วยตัวเองไม่ได้ หมดหนทาง
มาสโลว์ได้หมายเหตุไว้ว่าการแบ่งขั้นความต้องการความเคารพนับถือระดับล่างกับสูงนี้ เกี่ยวข้องกันมากกว่าที่จะเป็นการแบ่งแยกกันอย่างชัดเจน
ลำดับขั้น > ความสมบูรณ์ของชีวิต

“อะไรที่บุคคลเป็นได้ เขาต้องเป็น” (“What a man can be, he must be.”) เป็นคำกล่าวของมาสโลว์ที่สรุปความหมายของความต้องการความสมบูรณ์ของชีวิตไว้
ความต้องการนี้ เกี่ยวกับ ศักยภาพสูงสุดของบุคคล และ การตระหนักถึงศักยภาพนั้น มาสโลว์อธิบายว่านี้คือความต้องการที่ปรารถนาจะเป็นมากกว่าที่เขาเป็นอยู่ เป็นความปรารถนาที่จะเป็นทุก ๆ อย่างที่เขาจะสามารถเป็นได้
เพื่อที่จะเข้าใจความต้องการความสมบูรณ์ของชีวิตได้ บุคคลจะต้องได้รับการตอบสนองความต้องการอื่น ๆ (กายภาพ ความปลอดภัย ความรัก ความเคารพนับถือ) อย่างดีแล้วก่อน
ทัศนะวิจารณ์

มีงานศึกษาลำดับขั้นความต้องการของมาสโลว์อย่างกว้างขวาง หนึ่งในนั้น วาบาและบริดจ์เวลล์ (Wahba and Bridgewell) พบว่า มีหลักฐานน้อยมากที่ยืนยันถึงลำดับขั้นตามที่มาสโลว์บรรยาย หรือแม้แต่หลักฐานของการมีลำดับขั้นเองก็น้อยมาก
ลำดับของลำดับขั้นที่วางความสมบูรณ์ของชีวิตไว้บนสุด ถูกวิจารณ์โดย เจิร์ต ฮอฟสตีด (Geert Hofstede) ว่าเป็นทฤษฎีที่ลำเอียงตามเชื้อชาติเผ่าพันธุ์ (ethnocentric) การที่เจิร์ต ฮอฟสตีด วิจารณ์พิระมิดของมาสโลว์ว่าลำเอียงจากเชื้อชาติเผ่าพันธุ์นั้น อาจมาจาก ลำดับขั้นของมาสโลว์ ไม่ได้อ้างถึง หรือ อธิบายถึงความแตกต่างของ ความต้องการทางสังคมและบุคคล ที่เติบโตในสังคมที่มีแนวคิดแบบปัจเจกนิยม (individualism) กับสังคมที่มีแนวคิดแบบคติรวมหมู่นิยม (collectivism) มาสโลว์ เสนอลำดับขั้นจากมุมมองของแนวคิดแบบปัจเจกนิยม ซึ่งเป็นสิ่งแวดล้อมในสังคมของมาสโลว์ ความต้องการของและแรงจูงใจของคนที่อยู่ในสังคมปัจเจกนิยม มักเน้นที่ตัวเองมากกว่า คนที่อยู่ในสังคมแบบคติรวมหมู่นิยม เนื่องจากลำดับขั้นถูกกำหนดจากมุมมองของคนในสังคมปัจเจกนิยม ลำดับของความต้องการความสมบูรณ์ของชีวิตที่ถูกวางไว้บนสุดของลำดับความต้องการ นั้นไม่สามารถใช้อธิบายลำดับความต้องการของบุคคลจากสังคมคติรวมหมู่นิยมได้ โดยในสังคมแบบคติรวมหมู่นิยม ความต้องการการยอมรับและกลุ่มสังคมจะมีความสำคัญเหนือกว่าความต้องการอิสรภาพและความเป็นตัวของตัวเอง
ลำดับขั้นของมาสโลว์ ก็ยังถูกวิจารณ์ว่าเป็นปัจเจกนิยมจากการที่ลำดับที่เขาใส่ความต้องการทางเพศไว้ในพิระมิด มาสโลว์ใส่ความต้องการทางเพศไว้ล่างสุดของพิระมิด ซึ่งเป็นระดับเดียวกับ ความต้องการหายใจ และ ความต้องการอาหาร ซึ่งมุมมองนี้เป็นมุมมองถูกจัดว่าเป็นมุมมองแบบปัจเจกนิยม ไม่ใช่มุมมองจากสังคมแบบคติรวมหมู่นิยม มุมมองความต้องการทางเพศแบบปัจเจกนิยมนี้ ไม่มีการนำปัจจัยเรื่องของครอบครัวและชุมชนที่มีความสำคัญในคติรวมหมู่นิยมเข้ามาเกี่ยวข้องด้วย
ธุรกิจ > การตลาด

มีการนำลำดับขั้นของมาสโลว์มาใช้ในการเรียนการสอนเรื่องการตลาด เพื่อช่วยในการเข้าใจแรงจูงใจของลูกค้า นักการตลาดจะวิเคราะห์ประวัติความต้องการของลูกค้าเพื่อหาวิธีดำเนินการทางการตลาด ถ้าผู้ผลิตออกแบบผลิตภัณฑ์ที่ตรงกับความต้องการของลูกค้า ลูกค้ามักจะเลือกผลิตภัณฑ์นั้นมากกว่าผลิตภัณฑ์แบบเดียวกันจากคู่แข่ง
ธุรกิจ > ธุรกิจระหว่างประเทศ

การเข้าใจจุดแข็งและจุดอ่อนของลำดับขั้นความต้องการของมาสโลว์สำคัญมากสำหรับสาขาธุรกิจระหว่างประเทศ 
การประเมินความต้องการ ค่านิยม แรงจูงใจ และ การให้ความสำคัญ ที่ต่างกันระหว่างคนจากประเทศต่าง ๆ มีค่ามากในการสื่อสารข้ามวัฒนธรรมที่ต่างกัน นอกจากนั้นมันยังทำให้เห็นด้วยว่าค่านิยมที่ต่างกันจากวัฒนธรรมที่ต่างกัน มีผลกับบรรยากาศและจริยธรรมในการทำงานอย่างไร เช่น วัฒนธรรมปัจเจกนิยม อาจนำไปสู่ความได้เปรียบทางการวิจัยและพัฒนา ในขณะที่วัฒนธรรมคติรวมหมู่นิยม อาจได้เปรียบในองค์กรแรงงาน ในการควบคุมคุณภาพของสินค้าและบริการ และสร้างความสัมพันธ์ที่ดีระหว่างคู่ค้า
แหล่งข้อมูลอื่น

A Theory of Human Motivation, original 1943 article by Maslow.
Maslow's Hierarchy of Needs, Teacher's Toolbox. A video overview of Maslow's work by Geoff Petty.
A Theory of Human Motivation: Annotated เก็บถาวร 2006-11-10 ที่ เวย์แบ็กแมชชีน.
Theory and biography including detailed description and examples of self-actualizers.
Maslow's Hierarchy of Needs, Valdosta.
Abraham Maslow by C George Boheree
ภาพแสดงพลวัตของลำดับขั้นความต้องการ
ซึ่งมีการซ้อนทับกันของความต้องการที่ต่างกัน
ในเวลาเดียวกัน
ลิมนาด

ลิมนาด หรือ ไลเมนิด หรือ ลิมนาเดส (อังกฤษ: Limnad,  Leimenid, Limnades; กรีก: Λιμνάδες, Λειμενίδες,  Λιμνάδες) เป็นพรายน้ำจำพวกไนเอดประเภทหนึ่ง ลิมนาดเป็นไนเอดที่อาศัยอยู่ตามแหล่งน้ำจืด เช่น หนองน้ำ, แม่น้ำ หรือทะเลสาบ โดยเป็นผู้ให้กำเนิดเทพเจ้าแห่งทะเลสาบ
ลิมนาด ถูกอ้างอิงถึงในวัฒนธรรมร่วมสมัย เช่น การ์ตูนญี่ปุ่นเรื่อง เซนต์เซย่า โดยลิมนาดเป็นหนึ่งในมารีนเนอร์ระดับขุนพลทำหน้าที่พิทักษ์เสาค้ำมหาสมุทรแอนตาร์กติก ชื่อ ลิมนาเดส คาสะ ในเรื่องกำหนดให้ลิมนาดเป็นพรายน้ำที่มีรูปร่างเหมือนซาลาแมนเดอร์ยักษ์ ฆ่าเหยื่อด้วยการแปลงร่างเป็นคนรักของเหยื่อ แล้วลวงให้ตามลงไปในน้ำจากนั้นจึงฆ่าทิ้ง
ลิอิ๋น

ลิอิ๋น (อังกฤษ: Li Hui , ? — ค.ศ. 231) ตัวละครที่มีตัวตนจริงในประวัติศาสตร์จากวรรณกรรมเรื่องสามก๊กโดยลิอิ๋นเคยเป็นขุนศึกของเล่าเจี้ยงมาก่อนและได้มาสวามิภักดิ์กับเล่าปี่ก่อนที่เล่าปี่จะเข้ายึดครองเอ๊กจิ๋วหลังจากที่เล่าปี่ได้เข้ายึดครองเอ๊กจิ๋วแล้วลิอิ๋นก็ได้ออกทำศึกหลายครั้งจนกระทั่งถึงแก่กรรมเมื่อ ค.ศ. 231
ดูเพิ่ม

รายชื่อบุคคลในยุคสามก๊ก
ลิเวอร์เวิร์ต

| ลิเวอร์เวิร์ต ช่วงเวลาที่มีชีวิตอยู่: 472–0Ma  PreꞒ Ꞓ O S D C P T J K Pg N     ออร์โดวิเชียนกลาง ถึงปัจจุบัน |
| --- | --- |

"Hepaticae" จาก Kunstformen der Natur ของ Ernst Haeckel, 1904

การจำแนกชั้นทางวิทยาศาสตร์ 
อาณาจักร:: พืช Plantae
เคลด:: Embryophytes Embryophytes
หมวด:: ลิเวอร์เวิร์ต Marchantiophyta Stotler & Stotl.-Crand., 1977 emend. 2000

ชั้นและอันดับ
 Haplomitriopsida Haplomitriales  Treubiales  Marchantiopsida Blasiales  Neohodgsoniales  Sphaerocarpales  Lunulariales  Marchantiales  Jungermanniopsida Pelliales  Pallaviciniales  Fossombroniales  Pleuroziales  Metzgeriales  Porellales  Ptilidiales  Jungermanniales
Marchantiophyta หรือที่เรียกกันว่า ลิเวอร์เวิร์ต (อังกฤษ: liverwort) หรือ เฮปาติก (อังกฤษ: hepatic) เป็นกลุ่มของพืชไม่มีท่อลำเลียง เช่นเดียวกับมอสและฮอร์นเวิร์ต วงจรชีวิตของลิเวอร์เวิร์ตมีแกมีโทไฟต์เป็นระยะเด่น ซึ่งแต่ละเซลล์ของพืชมีข้อมูลทางพันธุกรรมเพียงชุดเดียว
คาดว่ามีลิเวอร์เวิร์ตอยู่ประมาณ 9000 ชนิด บางสปีชีส์เติบโตเป็นแแผ่นทัลลัสที่เรียบและไม่มีใบ แต่สปีชีส์ส่วนใหญ่มีใบที่มีรูปร่างคล้ายมอสราบเรียบไปกับพื้น สปีชีส์ที่มีใบสามารถแยกแยะจากมอสที่คล้ายกันได้ โดยอาศัยคุณสมบัติหลายประการซึ่งรวมถึงไรซอยด์แบบเซลล์เดียว ลิเวอร์เวิร์ตที่มีใบยังแตกต่างจากมอสส่วนใหญ่ (แต่ไม่ใช่ทั้งหมด) ตรงที่ใบของพวกมันไม่มี costa (ซึ่งมีอยู่ในมอสหลายชนิด) แต่อาจมี cilia เล็กน้อย (หายากมากในมอส) ความแตกต่างอื่น ๆ ของมอสและลิเวอร์เวิร์ตทุกชนิดไม่ได้เป็นสากล แต่การเกิดของใบที่เรียงเป็นสามอันดับ การปรากฏตัวของใบที่มีแฉกลึกหรือการแบ่งส่วน หรือการขาดความแตกต่างอย่างชัดเจนระหว่างลำต้นและใบ ชี้พืชว่าเป็นลิเวอร์เวิร์ต
โดยทั่วไปแล้วลิเวอร์เวิร์ตจะมีขนาดเล็ก โดยปกติจะมีความกว้าง 2–20 มม. และมีความยาวน้อยกว่า 10 ซม. ดังนั้นจึงมักถูกมองข้าม อย่างไรก็ตามลิเวอร์เวิร์ตบางชนิดอาจปกคลุมพื้นดิน หิน ต้นไม้ หรือพื้นผิวอื่น ๆ มีการกระจายพันธุ์ทั่วโลกในแหล่งที่อยู่อาศัยเกือบทุกแห่ง ส่วนใหญ่มักจะอยู่ในที่ชื้น แม้ว่าจะมีสายพันธุ์ทะเลทรายและอาร์กติกด้วย ลิเวอร์เวิร์ตบางชนิดอาจสร้างความรำคาญในเรือนกระจกหรือเป็นวัชพืชในสวน
ลี เดวิส

ลี ฮิววิตสัน เดวิส (อังกฤษ: Legh Hewitson Davis; เกิดเมื่อวันที่ 19 กันยายน ค.ศ. 1940) เป็นอดีตนักการเมืองจากประเทศออสเตรเลีย สังกัดพรรคเสรีนิยม เป็นสมาชิกสภานิติบัญญัติแห่งชาติประจำรัฐเซาท์ออสเตรเลีย ตั้งแต่ ค.ศ. 1979 จนกระทั่งถึง ค.ศ. 2002 ก็ได้ประกาศวางมือทางการเมือง
ลิลิธ

| ลิลิธ |
| --- | --- |
ลิลิธ (1887) โดย จอห์น คอลเลียร์
เกิด: สวนอีเดน
ลิลิธ (อังกฤษ: Lilith) เป็นสตรีในเรื่องปรัมปราเมโสโปเตเมียและยิว มีทฤษฎีว่า นางเป็นภริยาคนแรกของอาดัม และน่าจะเป็นปีศาจเพศเมียในยุคดึกดำบรรพ์ นางถูกขับออกจากสวนอีเดนเพราะไม่เชื่อฟังและไม่ทำตามคำสั่งของอาดัม